ભારતીય ક્રિકેટ ટીમના કપ્તાન વિરાટ કોહલીને ચેમ્પિયન્સ ટ્રોફી પહેલાં એક શાનદાર ભેટ મળી છે . જર્મન લકઝરી કાર નિર્માણ કરતી કંપની ઓડીએ ભારતીય ટીમના કપ્તાન વિરાટ કોહલીને ઓડી કાર ભેટમાં આપી છે . જર્મન લકઝરી કાર નિર્માણ કરતી કંપની ઓડીએ વિરાટ કોહલીનો ઓડી પરિવારમાં સમાવેશ કર્યો છે . ગુરુવારે ઓડી ઇન્ડિયાના પ્રમુખ રાહિલ અંસારીએ વિરાટ કોહલીને કારની ચાવી સોંપી હતી . આ વિશે રાહિલ અંસારી મીડિયાને કહ્યું કે , ઓડી બ્રાન્ડ સ્પોર્ટી , પ્રોગ્રેસિવ અને સોફિસ્ટિકેશનનું પ્રતિક છે અને વિરાટ કોહલીમાં આ તમામ ગુણો છે . વિરાટ કોહલી મેદાન પર જ નહીં પણ પોતાની અંગત જીંદગીમાં પણ એવા જ છે . આ માનથી હું ખૂબ ખુશ છું . . આ વિશે વાત કરતાં વિરાટ કોહલીએ મીડિયોને જણાવ્યું કે , તેઓ હંમેશા ઓડી પ્રેમી રહ્યાં છે . ઓડીની દરેક કાર પોતાનામાં એક સંપૂર્ણ પેકેજ જેવી હોય છે . હું આ સન્માન મેળવીને ખુબ જ ખુશ થયો છું . 72 લાખ રૂપિયા છે Q7ની કિંમત ઓડી Q7ની કિંમત 72 લાખ રૂપિયા રાખવામાં આવી છે . આ મોડેલ 2015 માં લોન્ચ કરવામાં આવ્યું હતું . આમાં 3.0 લિટરનું ટીડીઆઇ એન્જિન લગાવવામાં આવ્યું છે . આ કાર 7.1 સેકન્ડમાં 0થી 100 કિ . મી . પ્રતિ કલાકની ઝડપે ચાલે છે . કારની મહત્તમ સ્પીડ 234 કિલોમીટર પ્રતિ કલાકની છે .